BDMS ควัก 17 ลบ.ถือหุ้น “โนโวยีน เอ็นเฮลท์ฯ” เพิ่มแตะ 75% เดินหน้า Genomic Center เต็มสูบ
BDMS เพิ่มสัดส่วนลงทุน ใน บริษัท โนโวยีน เอ็นเฮลท์ (ประเทศไทย) จำกัด จากร้อยละ 30 เป็นร้อยละ 75 โดยซื้อหุ้นจาก NovogeneAIT Genomics Singpore Pte.Ltd. เพื่อขยายการดำเนินงานในโครงการ Genomic Center
18 พ.ย. 2564

บริษัท กรุงเทพดุสิตเวชการ จำกัด(มหาชน) หรือ BDMS เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท เนชั่นแนล เฮลท์แคร์ ซิสเท็มส์ จำกัด ซึ่งเป็นบริษัทย่อยที่บริษัทฯ ถือหุ้นอยู่ในสัดส่วนร้อยละ 98.69 ได้เพิ่มสัดส่วนการลงทุนในบริษัท โนโวยีน เอ็นเฮลท์ (ประเทศไทย) จำกัด จากร้อยละ 30 เป็นร้อยละ 75 โดยการซื้อหุ้นจาก NovogeneAIT Genomics Singpore Pte.Ltd. ซึ่งไม่ได้เป็นบุคคลที่เกี่ยวโยงกับบริษัทฯ จำนวน 675,000 หุ้น ในราคาหุ้นละ 26 บาท รวมเป็นเงิน 17.55 ล้านบาท สำหรับวัตถุประสงค์ของการลงทุนเพื่อขยายการดำเนินงานในโครงการ Genomic Center
อนึ่งวันที่จัดตั้งบริษัท วันที่  9 พฤศจิกายน 2563 ด้วยทุนจดทะเบียน 150,000,000 ล้านบาท แบ่งออกเป็นหุ้นสามัญ 1,500,000 หุ้น มูลค่าที่ตราไว้หุ้นละ 100 บาท สำหรับทุนเรียกชำระแล้ว 39,000,000 บาท
อย่างไรก็ดีบริษัท โนโวยีน เอ็นเฮลท์ (ประเทศไทย) จำกัด จะจดทะเบียนเปลี่ยนชื่อเป็น บริษัท เอ็นเฮลท์ โนโวยีน จีโนมิกส์ จำกัด ต่อไป